Ledelsens "guick guide" om uavhengig kontroll

Bruk 5 minutter og kryss av for utført/ok - eller for iverksetting av tiltak og plassering av ansvar for disse. Skjemaet kan brukes som din plan for å iverksette uavhengig kontroll.

Nr	Krav til ny praksis	Ok ?	Oppfølging / ansvar
1	Alle nye boliger og fritidsboliger med mer enn 1 boenhet vil måtte ha uavhengig kontroll.
2	Reformen trer i kraft for rammesøknader eller ett-trinns-søknader som sendes kommunen etter 1.1.2013. Tiltakshaver er ansvarlig for å engasjere kontrollforetak
3	Kontrollens omfang: Enebolig: lufttetthet, og fuktsikring av våtrom, hvor arbeidene er i tiltaksklasse 1, skal ha utførelseskontroll. Boligblokk: hvor prosjekteringen er i høyere tiltaksklasse enn 1 skal i tillegg ha kontroll av prosjektering og utførelse av bygningsfysikk, konstruksjonssikkerhet, geoteknikk og brannsikkerhet (kun brannkonsept). Det skal leveres rutiner og dokumentasjon for gjennomført kvalitetssikring for alle obligatoriske kontrollområder.
4	Opplæringsbehov - ansvarlig søker skal vite nødvendig omfang av uavhengig kontroll, kunne beskrive kontrollen og være bindeledd til tiltakshaver - ansvarlig prosjekterende som skal ivareta bygningsmessig prosjektering av våtrom og for tiltaksklasse 2 og 3: bygningsfysikk, konstruksjonssikkerhet, geoteknikk og brannsikkerhet (kun brannkonsept) - byggeleder som skal styre inn kontrollen når membran på gulv i våtrom er ferdig lagt samt kontroll på byggeplassen i forbindelse med bygningsfysikk, konstruksjonssikkerhet og geoteknikk hvis arbeidene er i tiltaksklasse 2 eller 3 - ansvarlig for bruk av foretakssystem: må sikre at rutinene for kvalitetssikring fungerer i praksis og at sjekklister er enkle å bruke - selger må veilede forbruker om krav til uavhengig kontroll og plikt til å engasjere kontrollør hvis forbruker er tiltakshaver - kontrollører hvis ditt foretak skal, eller vurderer å søke sentral godkjenning for kontroll, eller ansvarsrett for uavhengig kontroll
5	Tilpasninger i foretakssystemet (tiltaksklasse 1) Nye/endrete rutiner i Bygg og Bolig Styringssystem: 12.0200 Rutine - bestilling av obligatorisk uavhengig kontroll 12.0201 Spesifikasjon av obligatorisk uavhengig kontroll 17.1000 Rutine - prosjektering av boliger 17.1100 Rutine - bygningsmessig prosjektering av våtrom 18.1000 Rutine - søknad om byggetillatelse 18.1100 Rutine - ansvarsområder i gjennomføringsplan 05.9000 Rutine - utføre uavhengig kontroll 05.9002 Plan for uavhengig kontroll 05.5100 Rutine - måling av byggfukt i trekonstruksjoner 05.6000 Rutine - måling av lufttetthet i boliger 18.8000 Rutine – søknad om brukstillatelse og ferdigattest Viktig rutine for andre fag: - for membranarbeid: kvalitetssikring av membranarbeid og gjennomføringer i gjennom membran - for rørlegger: kvalitetssikring av utsetting av sluk i plan og høyde
6	Tekniske tilpasninger Lufttetthet må måles på alle boliger og for leiligheter i boligblokk Sluk skal ha produktsertifikat og membran må ha godkjenning (Teknisk Godkjenning eller tilsvarende) Det vil være en fordel å standardisere valg av produkter for sluk, slukmansjett og membran i din bedrift Brannkonsept (tiltaksklasse 2 eller 3) må være kontrollert før søknad om igangsettingstillatelse sendes etter 1.1.2013.
7	Organisering av kontroll - kontrollforetak kan, men må ikke, ha sentral godkjenning - EAT: det er adgang til å etablere rammeavtaler med flere kontrollforetak som forbruker kan velge blant, men forbruker skal ha valgmuligheter - Egenregi: når boligleverandøren er tiltakshaver må denne velge et kontrollforetak. Et kontrollforetak skal alltid ha et annet organisasjonsnummer enn foretaket som blir kontrollert. Tiltakshaver kan selv være kontrollforetak når en har kvalifikasjoner, men det er krav til profesjonalitet og uavhengighet, se SAK10 § 14-1. Har tiltakshaver (her boligleverandøren) sentral godkjenning skal kommunen kun registrere at tiltakshaver har påtatt seg kontrollansvaret. Uten sentral godkjenning må det søkes om ansvarsrett på samme måte som for andre ansvarlige foretak. Dette skal fremgå av gjennomføringsplanen.

Har du spørsmål – ring til Boligprodusentenes Forening ved Morten Meyer, 917 55 158.

Lykke til!

Hilsen fra Boligprodusentenes Forening